Color It Red

Ang bandang Color It Red ay isa sa mga kilalang Pilipinong bandang indie sa larangan ng musikang Pinoy na kontemporaryong rock.

Kasaysayan
Binuo nina Cooky Chua, Barbi Cristi at Maricar Florendo ang bandang Color It Red noong 1989. Si Chua ang bokalista samantalang si Cristi ay sa gitarang pang-ritmo (Inggles: rhythm guitar) at si Florendo ay sa teklada (Inggles: keyboard). Hinango ang pangalan ng kanilang banda sa isang crossword puzzle. 

Noong 2024, ang Color It Red ay binubuo nina Cooky Chua, Barbi Cristi, Bo Pip Paraguya, JV Torres, Kwachi Vergara at Jerome Nuñez.

Mga album at kanta
Naging pinakamabiling album ng Color It Red ang Hand Painted Sky na kanila din unang album. Nakilala ang kanilang mga kantang Salamat at Paglisan na mula sa album na ito. Inilabas ang Hand Painted Sky noong 1994 sa ilalim ng Alpha Records.

Inilabas din ng bandang Color It Red ang mga album na Fools Circle noong 1997, Pop Fiction noong 2000, at Color it Red noong 2006.

Sa ika-25 na taon ng Color It Red ay inilabas nila ang album na Silver.

Mga sanggunian

Mga panlabas na link
 Color It Red sa Facebook
 Paglisan ng Color It Red sa Youtube

Kategorya:Mga mang-aawit mula sa Pilipinas